लक्ष्य प्राप्ति के लिए लगानी पड़ती है जी-जान : शेखावत
टोलसंघर्ष समिति के संयोजक यशवर्द्धन सिंह शेखावत ने युवाओं का आह्वान किया कि वे लक्ष्य पाने के लिए जी-जान से जुट जाए, निश्चित सफलता मिलेगी। वे सोमवार को भीमसर के ग्रामीण पब्लिक स्कूल में वार्षिकोत्सव पर मुख्य अतिथि पद से बोल रहे थे। उन्होंने कहा कि शिक्षा और संस्कार से ही युवा आदर्श समाज की कल्पना को आगे बढ़ा सकते हैं। युवाओं को चाहिए कि वे शोषण और अत्याचार से मुक्त समाज बनाने के लिए कोई नेक काम जरूर करें। समारोह में रुपाणाधाम के महंत पवन पुजारी ने शेखावत को सम्मान स्वरूप प्रतीक चिह्न भेंट किया। पंचायत समिति सदस्य राकेश टांडी ने भी कार्यक्रम को संबोधित किया। संचालक मुश्ताक अली ने आभार जताया।
hin_Deva hin_Deva